钦定古今图书集成/明伦汇编/氏族典/第333卷 > 刘铄
## 钦定古今图书集成/明伦汇编/氏族典/第333卷 > 刘铄

按《宋书南平穆王铄传》，“铄字休元，文帝第四子也。元
嘉十七年，领石头戍事。二十二年，为预州刺史，寻领
安蛮校尉。二十六年，进号平西将军。魏人南侵，汝南
太守陈宪保城自固，铄遣刘康祖与臧质救之。敌走，
元凶弑立，以为中军将军。柳元景至新亭，劭亲自攻
之，挟铄自随。及义军入宫，世祖以药毒杀之。三子敬”
猷、敬渊。敬先，前废帝景和末被杀。太宗即位，封孝武
帝子临贺王子产字孝仁，为南平王。继铄后未拜，被
杀。泰始五年，立晋平王休祐子宣曜为南平王。继铄、
休祐死，宣曜被废还本。后废帝元徽元年，立衡阳恭
王嶷子伯玉为南平王。继铄后谋反诛，国除。